Albert Fritz oor ‘ernstige aantygings’ geskorsAlbert Fritz is die Wes-Kaapse LUR vir gemeenskapsveiligheid. (Foto: ANA) Die premier van die Wes-Kaap het sy LUR vir gemeenskapsveiligheid, Albert Fritz, geskors nadat “ernstige aantygings” oor sy gedrag teen Fritz gemaak is. “Ek het die minister ontbied en oor die bewerings ingelig, asook oor my besluit om hom met onmiddellike inwerkingtreding te skors. Hy het dit aanvaar,” lui ŉ verklaring van premier Alan Winde. Die premier het nie uitgebrei oor die aard van die klagtes teen Fritz nie. “Ek het ŉ omvattende ondersoek van stapel gestuur wat ongehinderd moet voortgaan. Min. Fritz het ook sy volle samewerking met die ondersoek aangebied,” sê Winde. Geen verdere besonderhede is verskaf nie en die premier sê meer inligting sal mettertyd bekend gemaak word. Daar was reeds uit verskeie oorde oproepe dat Winde meer duidelikheid oor die bewerings teen Fritz gee. Alan Winde needs to immediately provide reasons why he has suspended MEC for Community Safety Albert Fritz this evening . We also need to know when did Winde first hear about these allegations ? Only this week , or previously ? — cameron dugmore (@camerondugmore) January 23, 2022